cyanic-selkie/wikianc huggingface dataset:
ইমরান তাহির
আন্তর্জাতিক জীবনী
তাহির ১ জানুয়ারি ২০১১ সালে দক্ষিণ আফ্রিকার দলে খেলার যোগ্যতা অর্জন করেন এবং ২০১১ ক্রিকেট বিশ্বকাপ এর জন্য জাতীয় দলে নির্বাচিত হন। যদিও তিনি বিশ্বকাপের পূর্বে ভারতের বিরুদ্ধে ৫ ম্যাচ সিরিজের স্কোয়াডে তার নাম ছিল কিন্তু তখনও তাহিরের অভিষেক ম্যাচ খেলা হয়নি। অধিনায়ক গ্রায়েম স্মিথ না খেলার সুযোগ না দেওয়ার কারণ ব্যাখা করে বলেন "তাহির এমন একজন ব্যক্তি যাকে আমরা উৎফুল্ল দেখতে চাই এবং আমরা তাকে খুব বেশি মানুষকে দেখাতে সুযোগ দিতে চাইনা।" অবশেষে ইমরান তাহির ভারতের দিল্লীর ফিরোজ শাহ কোটলা স্টেডিয়ামে ২৪ ফেব্রুয়ারি ২০১১ সালে ওয়েস্ট ইন্ডিজের বিরুদ্ধ তার অভিষেক হয়। তিনি তার অভিষেক খেলায় ১০ ওভারে ৪১ রান দিয়ে ৪ উইকেট লাভ করেন। ২০১২ সালের নভেম্বরে অস্ট্রেলিয়ার বিরুদ্ধে ২য় টেস্টে ৩৭ ওভার বল করে কোন না পেয়ে ২৬০ রান দেন যেটি টেস্ট ম্যাচের ইতিহাসে সবচেয়ে খারাপ বোলিং পরিসংখ্যান। উক্ত টেস্ট ম্যাচের পরে তাকে বাদ দেওয়া হয় এবং তার জায়গায় দলে স্থালাভিসিক্ত হন রবিন পিটারসেন। অক্টোবর ২০১৩ সালে পাকিস্তানি বংশোদ্ভুত তাহির একটি বড় প্রত্যাবর্তনের মাধ্যমে নিজেকে তুলে ধরেন তিনি এক ইনিংসে ৫ উইকেট নেন এবং পাকিস্তান এর বিরুদ্ধে জয়ের জন্য দক্ষিণ আফ্রিকাকে সাহায্য করেন। উক্ত দুবাই টেস্টে পাকিস্তান এক ইনিংস ও ৯২ রানে পরাজিত হয়, সুতরাং সিরিজ ১-১ সমতা আসে। তাহির উক্ত ম্যাচে ৮ উইকেট গ্রহণ করেন।
ক্রিকেট বিশ্বকাপ
৭ জানুয়ারি, ২০১৫ তারিখে ক্রিকেট সাউথ আফ্রিকা কর্তৃপক্ষ ২০১৫ সালের ক্রিকেট বিশ্বকাপের জন্য তাহির-সহ দক্ষিণ আফ্রিকা ক্রিকেট দলের ১৫-সদস্যের চূড়ান্ত তালিকা প্রকাশ করে। ২৭ ফেব্রুয়ারি, ২০১৫ তারিখে গ্রুপ পর্বের তৃতীয় খেলায় ওয়েস্ট ইন্ডিজ দলের বিপক্ষে তিনি অসাধারণ বোলিং নৈপুণ্য প্রদর্শন করেন। সিডনিতে অনুষ্ঠিত খেলায় তিনি তার নিজস্ব সেরা বোলিং পরিসংখ্যান গড়েন ৫/৪৫। এরফলে তার দল ২৫৭ রানের বিশাল ব্যবধানে জয়ী হয়।
টুয়েন্টি২০ আন্তর্জাতিক
ইমরান তাহিরের টি২০ আন্তর্জাতিকে ৫টি সেরা বোলিং পরিসংখ্যান:
একদিনের আন্তর্জাতিক
ইমরান তাহিরের একদিনের আন্তর্জাতিকে ৫টি সেরা বোলিং পরিসংখ্যান:
১৮৬৪
১৮৬৪ গ্রেগরীয় বর্ষপঞ্জির একটি অধিবর্ষ।
মুজাফফারাবাদ টাইগার্স
ইতিহাস
এটি ২০২১ সালে কাশ্মীর প্রিমিয়ার লীগের উদ্বোধনী সংস্করণের মাধ্যমে চালু হয়। দলটির অধিনায়ক মোহাম্মদ হাফিজ। তারা কেপিএলের প্রথম মৌসুমে ফাইনালে উঠে, এবং রাওয়ালকোট হকসের কাছে হেরে রানার্সআপ হয়।
ক্লক এবং ড্যাগার
মার্ভেল'স ক্লক এবং ড্যাগার (Marvel's Cloak & Dagger) একটি আমেরিকান টেলিভিশন সিরিজ যা ফ্রিডম চ্যানেলে প্রতি বুধবার সম্প্রচারিত হয়। জো পোকাস্কি নির্মিত এই টেলিভিশন ধারাবাহিকটি একই নামের অপর একটি মার্ভেল কমিকস অবলম্বনে নির্মিত। মার্ভেল সিনেম্যাটিক ইউনিভার্সের (এমসিইউ) অংশ হিসেবে তৈরি এই ধারাবাহিকটি যৌথভাবে প্রযোজনা করেছে এবিসি সিগনেচার স্টুডিওস, মার্ভেল টেলিভিশন এবং ওয়ান্ডারিং রক্‌স প্রোডাকশনস্ আর পরিবেশনা করছে পোকাস্কি।
ধারাবাহিকটিতে অলিভিয়া হোল্ট এবং অব্রি জোসেফ যথাক্রমে ট্যান্ডি বোয়েন/ড্যাগার এবং টাইরন জনসন/ক্লক নামক দুই টিনএজারের ভূমিকায় অভিনয় করেন যারা অতিপ্রাকৃত ক্ষমতার অধিকারী ও পরস্পরের সঙ্গে প্রেমঘটিত সম্পর্কে জড়িত।
১০ পর্ব সমন্বিত ধারাবাহিকটি সর্বপ্রথম প্রচারিত হয় ২০১৮ সালের ৭ জুন এবং সর্বশেষ পর্ব প্রচারিত হবে ২ আগস্ট। ২০১৮ সালের জুলাইয়ে ধারাবাহিকটিকে ১০ পর্ব সমন্বিত দ্বিতীয় মোরশুমের জন্য নবায়িত করা হয় যার সম্প্রচার শুরু হবে ৪ এপ্রিল ২০১৯ সালে।
কাহিনী সংক্ষেপ
নিউ অর্লিন্সে বসবাসরত দুই টিনেজার ট্যান্ডি বোয়েন আর টাইরন জনসন। উভয়ে বড় হয়েছে সমাজের ভিন্ন শ্রেণিতে। রক্সন গাল্‌ফ প্লাটফর্মে ঘটা এক দূর্ঘটনায় তারা দু'জনেই অর্জন করে অতিপ্রাকৃত শক্তি। একে-অপরের প্রতি দুর্বল হয়ে পড়ে শীঘ্রই দু'জনে উপলব্ধি করে যে তাদের ক্ষমতা সবচেয়ে ভালো কাজ করে যখন তারা একত্রে থাকে। আর একই সাথে এটাও বোঝে যে একে-অপরের প্রতি এই অনূভুতিগুলো তাদের ইতোমধ্যে জটিল জগৎকে আরও কঠিন করে তুলছে।
কাহা হাম কাহা তুম
কাহা হাম কাহা তুম হল একটি ভারতীয় টিভি ধারাবাহিক, যেটির সম্প্রচার ২০১৯ সালের ১৭ জুন থেকে স্টার প্লাসে শুরু হয়। ধারাবাহিকটি প্রযোজনা করেছেন এসওএল প্রোডাকশনস এবং এটিতে মুখ্য ভূমিকায় অভিনয় করেছেন দীপিকা কাকর ও করণ গ্রোভার।
হাওড়া লোকসভা কেন্দ্র
হাওড়া লোকসভা কেন্দ্র ভারতীয় প্রজাতন্ত্রের ৫৪৩টি লোকসভা কেন্দ্রের অন্যতম। পশ্চিমবঙ্গের হাওড়ায় এই কেন্দ্রটি অবস্থিত।
নির্বাচনী ফলাফল
২০০৯ সালের সাধারণ নির্বাচনের পূর্ববর্তী কয়েকটি নির্বাচনে এই লোকসভা কেন্দ্রের ফলাফল নিম্নরূপ:
বিধানসভা কেন্দ্র
সীমানা পুনর্নির্ধারণের পূর্বে হাওড়া লোকসভা কেন্দ্র পশ্চিমবঙ্গ বিধানসভার নিম্নলিখিত কেন্দ্রগুলি নিয়ে গঠিত ছিল:
সীমানা পুনর্নির্ধারণ কমিশনের আদেশানুসারে হাওড়া লোকসভা কেন্দ্রের (২৫ নং লোকসভা কেন্দ্র) পরিবর্তিত সীমানার মধ্যে বর্তমান বিধানসভা কেন্দ্রগুলি হল:
তারিণীপ্রসন্ন মজুমদার
তারিণীপ্রসন্ন মজুমদার (১৯ মে ১৮৯২ - ১৫ জুন ১৯১৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী। তিনি পুলিসের গ্রেপ্তার এড়াতে বহুদিন আত্মগোপন করে ছিলেন। পুলিশ তাকে গ্রেপ্তারের জন্য কুমিল্লার এক বাড়ি ঘেরাও করলে পুলিসকে ফাঁকি দিয়ে একটি রিভলভার ও একটি পিস্তলসহ সরে পড়েন। পুনর্বার কলকাতায় ভবানিপুরের বাড়িতে পুলিস ধরতে এলে দোতলা থেকে লাফিয়ে পড়ে পা ভাঙেন, কিন্তু খোঁড়া ভিক্ষুকের অভিনয় করে পুলিস বেষ্টনী থেকে চলে যেতে সক্ষম হন। এরপর ঢাকায় আত্মগোপন করেন এবং সেখানকার কলতাবাজারের বিপ্লবী ঘাঁটি পুলিশ ১৫ জুন, ১৯১৮ তারিখে শেষ রাত্রে ঘিরে ফেললে তিনি গুলি বিনিময়ের ফলে মারাত্মক ভাবে আহত হন এবং সেখানেই মারা যান। তার সঙ্গী নলিনীকান্ত বাগচী আহত হন এবং সেই দিনই ঢাকা জেলে মারা যান। মৃত্যুর পূর্বে পুলিসের অত্যাচার সত্ত্বেও তারা কেউ নিজেদের নাম পর্যন্ত বলেননি। এই লড়াইতে একজন পুলিশ নিহত এবং অনেকে আহত হয়েছিল। তার আশ্রয়দাতা চৈতন্য দে-র ১০ বছর কারাদণ্ড হয়।
জন্ম ও শিক্ষা
তারিণীপ্রসন্ন মজুমদারের জন্ম কুমিল্লা জেলার কালিনগরে। তার বাবার নাম নবীনচন্দ্র মজুমদার।
মানিশ
মানিশ (Maniche) (নভেম্বর ১১, ১৯৭৭) পর্তুগালের একজন ফুটবল খেলোয়াড়। তার পূর্ণ নাম নুনো রিকার্দো অলিভিয়েরা রিবেরো। তিনি বিভিন্ন ফুটবল ক্লাব ও পর্তুগাল দলের হয়ে মধ্যমাঠে খেলেছেন। ২০০৬ সালের বিশ্বকাপে পর্তুগালের প্রতিনিধিত্ব করছেন। মিডফিল্ডার হিসেবে দলে অন্তর্ভুক্ত হন।
আন্তর্জাতিক
thumbnail|right|২০০৯ সালে মানিশ ডেনমার্কের বিপক্ষে খেলছেন মানিশের পর্তুগাল দলে অভিষেক হয় ২০০৩ সালের ২৯ মার্চ ব্রাজিলের বিপক্ষে। খেলাটি পর্তুগাল ২-১ গোলে জিতে। তিনি ২০০৪ উয়েফা ইউরোতে পর্তুগালের মধ্যমাঠের প্রধান খেলোয়াড় ছিলেন। গ্রুপ স্টেজে তিনি রাশিয়ার বিপক্ষে গোল করেন এবং পর্তুগাল ২-০ গোলে জিতে। পরে সেমি ফাইনালে নেদারল্যান্ডের বিপক্ষে তার গোলে ২-১ এর জয় নিয়ে পর্তুগাল ফাইনালে ওঠে। ফলে বড় টুর্নামেন্টে তাকে দলে ডাকা হত।
মাউন্ট ফ্যাবার
মাউন্ট ফ্যাবার, পূর্বে তেলোক ব্লাঙ্গাহ পাহাড়, একটি পাহাড় প্রায় ৯৪ মিটার (৩০৮ ফুট) উচ্চতার, সিঙ্গাপুরের মধ্য অঞ্চলের বুকিত মেরাহ শহরে অবস্থিত। এটি তেলোক ব্লাঙ্গাহ অঞ্চল এবং কেন্দ্রীয় অঞ্চলের পশ্চিম অংশ থেকে দেখা যায়। মাউন্ট ফ্যাবার রোড বা মোর্স রোডের মাউন্ট ফ্যাবার লুপের মধ্য দিয়ে শিখরে যাওয়া যায়, তবে পাহাড়ের উপরে অনেকগুলি ফুটপাথ বা ট্রেইল রয়েছে যেগুলো উপরের দিকে গেছে। প্রধান পথগুলি হ'ল: মারং ট্রেল যা মারাং রোড থেকে হার্বারফ্রন্ট এমআরটি স্টেশন এবং সাউদার্ন রিজেজ পার্ক সংযোগকারী যা টেলোক ব্লাঙ্গাহ পাহাড়ের উদ্যান, কেন্ট রিজ উদ্যান এবং হেন্ডারসন ওয়েভসকে সংযুক্ত করে।
এটি একটি পর্যটন কেন্দ্র, কারণ কেন্দ্রীয় অঞ্চলের ক্রমবর্ধমান ঘন কেন্দ্রীয় ব্যবসায়িক জেলাটির একটি প্যানারমিক দৃশ্য সরবরাহ করে। এর ঢালে একটি টাওয়ার আছে যা সিঙ্গাপুরের কেবল গাড়ি সিস্টেমের অংশ যা হার্বারফ্রন্ট এবং সেন্টোসাকে সংযুক্ত করে। হার্বারফ্রন্ট এমআরটি স্টেশন থেকে এখানে আসা যায়।
ইতিহাস
থাম্ব|প্রিমা টাওয়ার রিভলভিং রেস্তোঁরা থেকে মাউন্ট ফ্যাবারের দৃশ্য মাউন্ট ফ্যাবারকে তেলোক ব্লাঙ্গাহ হিল হিসাবে পরিচিতি দেওয়া হয়েছিল কিন্তু পরে মাদ্রাজ ইঞ্জিনিয়ার্সের ক্যাপ্টেন চার্লস এডওয়ার্ড ফ্যাবারের নামে নামকরণ করা হয়, স্ট্রেইটের সুপারিনটেন্ডিং ইঞ্জিনিয়ার এবং গভর্নর বাটারওয়ার্থের শ্যালক, যিনি ১৮৪৪ সালের সেপ্টেম্বরে সিঙ্গাপুরে এসেছিলেন। ফ্যাবার পুরু ও ঘন জঙ্গল কেটে, পাহাড়ের শীর্ষে যাওয়ার রাস্তাটি তৈরি করার অনুমতি দেন। মূল ঘুরানো রাস্তাটিকে তখন "বোকা সংকীর্ণ রাস্তা" হিসাবে উল্লেখ করা হয়েছিল।
প্রতিফলন (পদার্থবিজ্ঞান)
thumb|220px|upright| [[মিরর লেক|মিরর হ্রদে মাউন্ট হুডের প্রতিবিম্ব]]
মাউন্ট ফ্যাবার
ইতিহাস
নিবন্ধটির নাম মূল মালয় নাম থেকে পরিবর্তন করাকে কেউ কেউ প্রশ্নবিদ্ধ করেছিল। ১৮৪৫ সালে পাহাড়ের উপরে একটি সিগন্যাল স্টেশন স্থাপন করা হয়েছিল। এই সিগন্যাল স্টেশনটি পুলাউ ব্লাকাং মাটি (বর্তমানে সেন্টোসা ) থেকে "মিয়াসমা (ক্ষতিকারক বাতাস)" থাকার কারণে স্থানান্তরিত করা হয়েছিল।
শশী দেশপাণ্ডে
শশী দেশপাণ্ডে|থাম্ব শশী দেশপাণ্ডে (জন্ম ১৯৩৮ ) একজন ভারতীয় উপন্যাসিক। তিনি 'সাহিত্য একাডেমি পুরস্কার' লাভ করেছেন।
মাউন্ট ফ্যাবার
ইতিহাস
১৮৫৭ সালের ভারতীয় বিদ্রোহের পরে, স্ট্রেইটস সরকার স্থানীয় ভারতীয় সিপাহীদের মধ্যে বিদ্রোহের ভয়ে মাউন্ট ফ্যাবারকে দুর্গে পরিণত করার সিদ্ধান্ত নেওয়া হয়েছিল। প্রতিরক্ষা কাজ চালানো এবং পাহাড়ের অর্ধেক বন্দুকের জন্য গ্রানাইট এমবেসলেট সংগ্রহে কাজে লাগানো হয়েছিল, তবে মাউন্ট ফ্যাবার কখনও দুর্গ হয়ে ওঠেনি।
ভূগোল
মাউন্ট ফ্যাবার হচ্ছে সিঙ্গাপুরের দ্বিতীয় রেইন ফরেস্ট যার উদ্ভিদগুলি বেকিট তিমাহ পাহাড়ের তুলনায় ছোট ও কম ঘনত্বপূর্ণ। মাউন্ট ফ্যাবার সিঙ্গাপুরের অন্যতম উঁচু পাহাড় যার উচ্চতা ১০৬ মিটার (৩৪৮ ফিট)। এটি বুকিট তিমাহ পাহাড় (উচ্চতা ১৬৪ মিটার বা ৫৩৮ ফিট) এবং বুকিত গম্বাক (উচ্চতা ১৩৩ মিটার বা ৪৩৬ ফিট) পাহাড়ের চেয়ে কম উচ্চতা সম্পন্ন। মাউন্ট ফ্যাবার ও এর থেকে সামান্য নিচু তেলোক ব্লাঙ্গাহ পাহাড়কে পৃথক করেছে হেন্ডারসন রোড।
প্রতিফলন (পদার্থবিজ্ঞান)
যে সকল বস্তু নিজে থেকেই আলো বিকিরণ করে তাদেরকে আলোক উৎস (source of light) বলা হয়। এই আলোক উৎস দুই ধরনের হতে পারে- ১) স্বপ্রভ বা স্বয়ংপ্রভ উৎস (luminous or self-luminous source) ও ২) নিষ্প্রভ বা অপ্রভ উৎস (non-luminous source)।
শশী দেশপাণ্ডে
জীবনী
তিনি ১৯৭৮ সালে তাঁর ছোটগল্পের প্রথম সংগ্রহ এবং ১৯৮০ সালে তাঁর প্রথম উপন্যাস 'দ্য ডার্ক হোল্ডস নো টেরর' প্রকাশ করেছিলেন। ১৯৯০ সালে দ্য লং সাইলেন্স উপন্যাসের জন্য তিনি সাহিত্য আকাদেমি পুরস্কার এবং ২০০৯ সালে পদ্মশ্রী পুরস্কার পেয়েছিলেন। তার উপন্যাস শ্যাডো প্লে ২০১৪ সালে দ্য হিন্দু সাহিত্য পুরস্কারের জন্য শর্টলিস্ট করা হয়েছিল।
প্রতিফলন (পদার্থবিজ্ঞান)
আমাদের চারপাশের বস্তুগুলির অধিকাংশই হল নিষ্প্রভ বস্তু। চাঁদ ও গ্রহগুলিও হল নিষ্প্রভ। এই বস্তুগুলি সূর্যের আলো প্রতিফলিত করে বলেই আমরা এদেরকে আলোকিত দেখি। সুতরাং আলোর প্রতিফলন না ঘটলে আমরা কোনো নিষ্প্রভ বস্তুকেই দেখতে পেতাম না। যেমন দিনের বেলায় আকাশে সূর্য দেখতে পেতাম ঠিকই, কিন্তু রাস্তাঘাট, ঘরবাড়ি ইত্যাদি সবকিছুই দৃষ্টির অগোচরে থাকত। স্পষ্টতই আলোর প্রতিফলন আমাদের দৈনন্দিন জীবনে অত্যন্ত গুরুত্বপূর্ণ একটি ঘটনা।
আলোর প্রতিফলন
আলো এক প্রকার শক্তি। আলো কোনো স্বচ্ছ মাধ্যমের ভিতর দিয়ে যাওয়ার সময় অন্য কোন মাধ্যমে বাধা পেলে দুই মাধ্যমের বিভেদতল থেকে কিছু পরিমাণ আলোক রশ্মি আগের মাধ্যমে ফিরে আসে, এ ঘটনাকে  আলোর প্রতিফলন  বলে। অথবা আলোক উৎস থেকে আপতিত রশ্মি কোন তলে বা পৃষ্ঠে বাধা পেলে কিছু আলো পুনরায় আগের মাধ্যমে ফিরে আসে, এ ঘটনাকে আলোর প্রতিফলন বলে।
আলোর প্রতিফলনের একটি অন্যতম উদাহরণ হল- সমতল দর্পণ বা আয়নার সামনে আমরা যখন দাঁড়াই তখন আমরা আমাদের প্রতিবিম্ব দেখতে পাই। দর্পণে আলোর প্রতিফলনের জন্যেই বিম্বের সৃষ্টি হয়।
আলোর প্রতিফলন সাধারণত দুটি বিষয়ের উপর নির্ভর করে: আলোর আপতন কোণ ও মাধ্যমগুলোর প্রকৃতি। আপতিত রশ্মি যত বেশি কোণে আপতিত হবে এবং প্রতিফলক যত বেশি মসৃণ হবে আলোর প্রতিফলন তত বেশি হবে। পক্ষান্তরে, অমসৃণ কিংবা স্বচ্ছ প্রতিফলক থেকে আলোর প্রতিফলন কম হয়।
প্রতিফলনের শ্রেণীবিভাগ
thumb|right|সমতল [[দর্পণ|দর্পণে আলোর নিয়মিত প্রতিফলনের চিত্র]] thumb|right|আলোর ব্যাপ্ত প্রতিফলন প্রতিফলক পৃষ্ঠের প্রকৃতি আনুযায়ী আলোর প্রতিফলন দু ধরনের হতে পারে, যথাঃ নিয়মিত প্রতিফলন ও ব্যাপ্ত প্রতিফলন।
নিয়মিত বা সুষম প্রতিফলন
যখন একগুচ্ছ সমান্তরাল আলোকরশ্মি কোন মসৃণ পৃষ্ঠে আপতিত হয়ে প্রতিফলনের পর সমান্তরাল থাকে বা অভিসারী কিংবা অপসারীগুচ্ছে পরিণত হয়, তবে আলোর সেই প্রতিফলনকে নিয়মিত বা সুষম প্রতিফলন বলে। প্রতিফলক পৃষ্ঠ মসৃণ হলে যেমন- সমতল দর্পণে আলোর নিয়মিত প্রতিফলন হয়। এক্ষেত্রে প্রতিটি আলোক রশ্মির আপতন কোণ সমান হয় ও প্রতিফলন কোণগুলোও সমান হয়। গ্রিসের প্রখ্যাত গণিতবিদ এবং ইঞ্জিনিয়ার- হীরন সর্বপ্রথম আলোর নিয়মিত প্রতিফলনের ধর্ম লক্ষ্য করেন।
অনিয়মিত বা ব্যাপ্ত প্রতিফলন
যদি একগুচ্ছ সমান্তরাল আলোক রশ্মি কোন পৃষ্ঠে আপতিত হয়ে প্রতিফলনের পর অসমান্তরাল হয় বা অভিসারী বা অপসারীগুচ্ছে পরিণত না হয় তবে আলোর সেই প্রতিফলনকে ব্যাপ্ত বা বিক্ষিপ্ত বা অনিয়মিত প্রতিফলন বলে। প্রতিফলক পৃষ্ঠ সমান্তরাল না হলে এরূপ হয়। এক্ষেত্রে সমান্তরাল রশ্মিগুলো প্রতিফলকপৃষ্ঠের বিভিন্ন বিন্দুতে বিভিন্ন কোণে আপতিত হয় বলে তাদের প্রতিফলন কোণও আলাদা হয়।প্রতিফলন এর উদাহরণ হিসেবে আয়না বলা যায়।
গুরুত্বপূর্ণ কিছু সংজ্ঞা
নিম্নে আপতিত রশ্মি, আপতন বিন্দু, অভিলম্ব, প্রতিফলিত রশ্মি, আপতন কোণ, প্রতিফলন কোণ এর সংজ্ঞা দেওয়া হল:
আপতিত রশ্মি
যে রশ্মি প্রতিফলকের উপর এসে পড়ে তাকে আপতিত রশ্মি বলে।
অভিলম্ব
আপতন বিন্দুতে প্রতিফলকের উপর অঙ্কিত লম্বকে অভিলম্ব বলে।
প্রতিফলিত রশ্মি
প্রতিফলকে বাধা পেয়ে যে রশ্মি আগের মাধ্যমে ফিরে আসে তাকে প্রতিফলিত রশ্মি বলে।
আপতন কোণ
প্রতিফলকের ওপর আপতিত রশ্মি ও অভিলম্বের মধ্যবর্তী কোণকে আপতন কোণ বলে। একে “i” দ্বারা প্রকাশ করা হয়।আলোর প্রতিফলনের সূত্রগুলোর প্রামাণস্বরূপ উদাহরণ|220px|thumb|right
প্রতিফলন কোণ
প্রতিফলিত রশ্মি অভিলম্বের সাথে যে কোণ উৎপন্ন করে তাকে প্রতিফলন কোণ বলে। একে “r” দ্বারা প্রকাশ করা হয়।
আলোর প্রতিফলনের সূত্র
প্রতিফলক পৃষ্ঠ মসৃণ হলে আলোর প্রতিফলন প্রধানত দুটি সূত্র মেনে চলে, যথা-
শশী দেশপাণ্ডে
জীবনী
৯ ই অক্টোবর, ২০১৫, তিনি সাহিত্য একাডেমির সাধারণ কাউন্সিলের পদ থেকে পদত্যাগ করেছিলেন এবং তাঁর সাহিত্য একাডেমী পুরস্কার ফিরিয়ে দিয়েছেন। এটি করতে গিয়ে তিনি এম এম কালবুরগি হত্যার বিষয়ে আকাদেমির উপলব্ধি নিষ্ক্রিয়তা এবং নীরবতার বিরুদ্ধে অন্যান্য লেখকদের বিস্তৃত প্রতিবাদে যোগ দিয়েছিলেন।
দি অ্যাসফল্ট জাংগল
দি অ্যাসফল্ট জাংগল (ইংরেজি ভাষায়: The Asphalt Jungle) ১৯৫০ সালে মুক্তিপ্রাপ্ত একটি মার্কিন নোয়া চলচ্চিত্র বা ফিল্ম নোয়া। পরিচালনা করেছেন জন হিউজটন। মার্কিন ঔপন্যাসিক ও চিত্রনাট্যকার ডব্লিউ আর বার্নেট-এর একই নামের উপন্যাস থেকে নির্মীত এই সিনেমাকে ক্যাপার জঁরার অন্তর্ভুক্ত করা যায় যেহেতু এতে একটি সম্পূর্ণ অপরাধের দৃশ্য দর্শকদেরকে দেখানো হয়েছে এবং সেই অপরাধ সংঘটনকারী ব্যক্তিদের নিয়েই কাহিনী আবর্তিত হয়েছে। অনেক গুরুত্বপূর্ণ অভিনেতার উপস্থিতি দেখা যায় এতে যার মধ্যে আছে স্টার্লিং হেইডেন, জিন হেইগেন, লুই ক্যালার্ন, জেমস হুইটমোর এবং একটি ছোট কিন্তু গুরুত্বপূর্ণ চরিত্রে মেরিলিন মনরো। মনরোকে সে সময় কেউ চিনতো না এবং এই সিনেমায় তার উপস্থিতি থাকলেও পোস্টারে তার নাম ছিল না।
প্রতিক্রিয়া
সিনেমাটি প্রথম মুক্তি পাওয়ার পর ভ্যারাইটি পত্রিকা ইতিবাচক রিভিউ প্রকাশ করে বলেছিল যে, সিনেমাটি অপরাধের অধ্যয়ন, এতে আয়রনিক বাস্তবতার ছাপ রয়েছে।
শশী দেশপাণ্ডে
জীবনী
ডিসেম্বর ২০১৮ এ, গোয়া আর্টস অ্যান্ড লিটারেচার ফেস্টিভালের (জিএএলএফ) নবম সংস্করণের উদ্বোধনী ভাষণকালে, দেশপাণ্ডে ভারতীয়দের হিন্দু জাতি চাওয়ার পরিণতি সম্পর্কে চিন্তাভাবনা করার আহ্বান জানিয়েছিলেন এবং ভারত-পাকিস্তান বিভাজনের কারণে যে সহিংসতা ও হত্যাকাণ্ড ঘটেছে তা উপস্থিতদের মনে করিয়ে দিয়েছিলেন।
মাদুরীয় ভাষা
মাদুরীয় ভাষা একটি অস্ট্রোনেশীয় ভাষা। এটি ইন্দোনেশিয়ার মাদুরা দ্বীপে প্রচলিত। ভাষাটিতে প্রায় ১ কোটি ৩৬ লক্ষ লোক কথা বলেন।
অ্যালেক্স হেলস
আলেকজান্ডার ড্যানিয়েল হেলস (Alexander Daniel Hales; জন্ম: ৩ জানুয়ারি ১৯৮৯) হলেন একজন ইংল্যান্ড ক্রিকেটার। তিনি ডানহাতি ব্যাটসম্যান এবং ডানহাতি মিডিয়াম ফাস্ট বোলার হিসেবে বর্তমানে নটিংহ্যামশায়ার কাউন্টি ক্রিকেট ক্লাবে খেলছেন। এছাড়াও তিনি নিয়মিত ইংল্যান্ড দলের হয়ে টুয়েন্টি২০ আন্তর্জাতিক খেলে থাকেন।
খেলোয়াড়ী জীবন
হেলস মাত্র ১৬ বছর বয়সে ২০০৫ সালে জাতীয় দলে সুযোগ পান। তিনি লর্ডসের ক্রিকেট আইডল হিসেবে এক ওভারে ৫৫ রান নেন যাতে (৩টি নো বল, ৮টি ছয়, এক চার)। হাস্যকরভাবে, তিনি তার দ্রুত বোলিং ক্ষমতা জন্যও তাকে নির্বাচন করা হয।
সুলাইমান ইবনে আবদুল্লাহ ইবনে তাহির
সুলাইমান ইবনে আবদুল্লাহ ইবনে তাহির (سليمان بن عبد الله بن طاهر) ছিলেন ৯ম শতাব্দীতে আব্বাসীয় খিলাফতের একজন তাহিরি কর্মকর্তা। তিনি তাবারিস্তানের শেষ তাহিরি গভর্নর ছিলেন। হাসান ইবনে জায়েদের বিদ্রোহের ফলে ক্ষমতাচ্যুত হওয়ার পূর্ব পর্যন্ত তিনি সেখানে শাসন করেছেন। এরপর তিনি বাগদাদের গভর্নর হিসেবে নিয়োগ পান। ৮৭৯ সালে মৃত্যুর পূর্ব পর্যন্ত তিনি এই পদে ছিলেন।
তাবারিস্তানের গভর্নর
জুরজান আসার পর তিনি সৈনিকদের পুনরায় সংগঠিত করা শুরু করেন এবং তার ভ্রাতুষ্পুত্র ও খোরাসানের গভর্নর মুহাম্মদ ইবনে তাহিরের কাছে সাহায্য চান। এরপর তিনি তাবারিস্তানের দিকে অগ্রসর হন এবং ৮৬৫ সালে বিদ্রোহীদের পরাজিত করে প্রদেশের অধিকাংশ পুনরুদ্ধার করেন। তবে এই সাফল্য বেশিদিন স্থায়ী হয়নি। পরাজিত হওয়ার ফলে তিনি পুনরায় জুরজান চলে যান। বিদ্রোহীদের বিরুদ্ধে আরেকটি অভিযান হলেও তা ব্যর্থ হয়।
মৃত্যু
সুলাইমান ৮৭৯ সালের আগস্ট বা সেপ্টেম্বরে মারা যান। তার পদে উবাইদুল্লাহ ইবনে আবদুল্লাহকে নিয়োগ দেয়া হয়।
মইন উদ্দীন আহমদ
ডাঃ মইন উদ্দীন আহমদ (১ নভেম্বর ১৯৩৬-২ সেপ্টেম্বর ২০১১) যিনি মন্টু ডাক্তার নামে সর্বাধিক পরিচিত। বাংলাদেশের চাঁপাইনবাবগঞ্জ জেলার রাজনীতিবিদ, মুক্তিযোদ্ধা ও চিকিৎসক ছিলেন। তিনি রাজশাহী-১ ও চাঁপাইনবাবগঞ্জ-১ (শিবগঞ্জ উপজেলা) আসনের সাবেক সংসদ সদস্য।
জন্ম ও প্রাথমিক জীবন
মইন উদ্দীন আহমদ ১ নভেম্বর ১৯৩৬ সালে চাঁপাইনবাবগঞ্জ জেলার শিবগঞ্জ উপজেলার মনাকষা গ্রামে জন্মগ্রহণ করেন। তার পিতা মৃত কালিম উদ্দীন আহমেদ চিকিৎসক ছিলেন ও মাতা মৃত বেগম দেল আফরোজ। তিনি রোকেয়া আহমেদকে বিয়ে করেন। তার ছেলে চাঁপাইনবাবগঞ্জ-১ (শিবগঞ্জ উপজেলা) আসনের সাংসদ সামিল উদ্দিন আহমেদ শিমুল। তিনি স্যার সলিমুল্লাহ মেডিক্যাল কলেজ থেকে এমবিবিএস অর্জন করে চিকিৎসা পেশায় নিয়োজিত হন।
রাজনৈতিক ও কর্মজীবন
মইন উদ্দীন আহমদ চিকিৎসক ছিলেন। তিনি ছিলেন ১৯৭৩-১৯৭৭ সাল পর্যন্ত চাঁপাইনবাবগঞ্জ জেলা আওয়ামীলীগের সভাপতি। তিনি ১৯৬৫-১৯৭০ সালে মনাকষা ইউনিয়নের পরিষদের চেয়ারম্যানের দায়িত্ব পালন করেন। ১৯৬৬ সালের ছয়দফা, ১৯৬৯ সালের অসহোযোগ আন্দোলন, গণঅভ্যুত্থান, একাত্তরের মুক্তিযুদ্ধসহ সকল গণতান্ত্রিক আন্দোলনে তিনি সক্রিয় অংশগ্রহণ করেন। তিনি ২২ নভেম্বর ১৯৭১ সাল পর্যন্ত মুক্তিযুদ্ধের ৭নং সেক্টরের মোহদীপুর সাব-সেক্টরের ভারপ্রাপ্ত কমান্ডার হিসেবে দায়িত্ব পালন করেন। তিনি ছিলেন শিবগঞ্জ উপজেলা পরিষদের প্রতিষ্ঠাতা চেয়ারম্যান।
তিনি ১৯৭০ সালে প্রাদেশিক পরিষদের সদস্য ও ১৯৭১-১৯৭২ সালে গণপরিষদ সদস্য ছিলেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের মনোনীত প্রার্থী হয়ে তিনি তৎকালীন রাজশাহী-১ আসন থেকে সংসদ সদস্য নির্বাচিত হন। ১৯৭৯ সালের দ্বিতীয় জাতীয় সংসদ নির্বাচনে আওয়ামী লীগ মনোনিত প্রার্থী হয়ে অংশগ্রহণ করে পরাজিত হন। ১৯৮৫ সালে শিবগঞ্জ উপজেলা নির্বাচনে তিনি চেয়ারম্যান নির্বাচিত হন। ১৯৮৬ সালের তৃতীয় জাতীয় সংসদ নির্বাচনে তিনি স্বতন্ত্র প্রার্থী হিসাবে চাঁপাইনবাবগঞ্জ-১ (শিবগঞ্জ উপজেলা) আসন থেকে সংসদ সদস্য নির্বাচিত হন।
এ কে এম ফজলুল হক মিলন
কর্মজীবন
এ.কে.এম.ফজলুল হক মিলন একজন দক্ষ সংগঠক তিনি ৯০ এর স্বৈরাচার এরশাদ বিরোধী আন্দোলনের একজন মহানায়ক ছিলেন। পরবর্তী তে তিনি ২০০১ সালে গাজীপুর-৩ বতর্মানে ৫ আসন (কালীগঞ্জ) থেকে বাংলাদেশ জাতীয়তাবাদী দলের প্রার্থী হিসাবে সংসদ সদস্য  নির্বাচিত হয়েছিলেন ।  তিনি স্বেচ্ছাসেবকদল গাজীপুর জেলা শাখার সাধারণ সম্পাদক ছিলেন। জাতীয়তাবাদী দল বিএনপির গাজীপুর জেলা শাখার সাধারণ সম্পাদক ছিলেন । তিনি জাতীয়তাবাদী ছাত্রদলের কেন্দ্রীয় প্রচার সম্পাদক ও পরে সভাপতির দায়িত্বে ছিলেন। গাজীপুর জেলা বিএনপির সভাপতি ছিলেন। বতর্মানে জেলা বিএনপির আহবায়কের দায়িত্বে আছেন। এবং বিএনপির কেন্দ্রীয় সাংগঠনিক সম্পাদকের (ঢাকা বিভাগ) দায়িত্বে আছেন।
বুধ গ্রহের ভূ-তত্ত্ব
সামগ্রিকভাবে বুধের পৃষ্ঠতল অনেকটা চন্দ্রের মত, এতে চাঁদের মত সাগর (mare) এবং খাদ রয়েছে। এ ধরনের গঠন থেকে বোঝা যায় বুধ বিলিয়ন বিলিয়ন বছর ধরে ভূতাত্ত্বিকভাবে নিষ্ক্রিয় অবস্থায় রয়েছে। বুধের ভূ-তত্ত্ব বোঝার জন্য আমাদেরকে কেবল একটি মাহাকাশ অভিযানের উপর নির্ভর করতে হয়। এজন্য পার্থিব গ্রহসমূহের মধ্যে এটি সম্বন্ধে সবচেয়ে কম জানা গেছে। বুধের পৃষ্ঠতলীয় বিষয়সমূহ নিম্নোক্ত নামগুলোর মাধ্যমে ব্যাখ্যা করা হয়: thumb|right|200px|বুধের ক্যালরিস অববাহিকা সৌর জগতের অন্যতম বৃহৎ অববাহিকা
সৃষ্টির পরপরই বুধ গ্রহে বিপুল পরিমাণ ধূমকেতু এবং গ্রহাণু আঘাত হানে। আঘাতের এই সময়টি লেট হেভি বম্বার্ডমেন্ট (late heavy bombardment) নামে পরিচিত। আজ থেকে প্রায় ৩.৮ বিলিয়ন বছর পূর্বে এই যুগের সমাপ্তি ঘটে। আঘাতের এই সময়টিতে বুধের সমগ্র ভূ-তল আক্রান্ত হয়। উপরন্তু এর কোন বায়ুমণ্ডল না থাকায় আঘাতের পরিমাণ আরও বৃদ্ধি পায়। তখন গ্রহটি আগ্নেয়ভাবে সক্রিয় ছিল। বুধের অনেকগুলো অববাহিকা যেমন ক্যালরিস অববাহিকা তখন গ্রহের ভিতর থেকে বের হয়ে আসা ম্যাগমা দ্বারা পূর্ণ ছিল। এর ফলে গ্রহে সুষম তলের সৃষ্টি হয় যা অনেকটা চাঁদের সাগরের মত।
বুধের খাদসমূহ কয়েক কিলোমিটার থেকে কয়েকশো কিলোমিটার পর্যন্ত প্রশস্ত হয়। এখন পর্যন্ত জানা মতে সর্ববৃহৎ খাদের মধ্যে রয়েছে ক্যালরিস অববাহিকাগুলো (caloris basin)। এদের ব্যাস প্রায় ১৩০০ কিমি। তবে স্কিনাকাস অববাহিকার ব্যাস আরও বেশি, প্রায় ১৬০০ কিমি। অবশ্য মেরিনারের মাধ্যমে এগুলোর ছবি তোলা সম্ভব হয়নি। পৃথিবী থেকে তোলা ছবির ভিত্তিতে এই পরিমাপ করা হয়েছে। যে সংঘর্ষের কারণে ক্যালরিস অববাহিকাগুলো সৃষ্টি হয়েছিল সেগুলো এতটাই শক্তিশালী যে, এদের কারণে প্রচুর লাভা উদ্‌গীরণ ঘটে এবং প্রায় ২ কিমি উচ্চতা পর্যন্ত একটি ঘনকেন্দ্রিক বলয়ের সৃষ্টি হয়। সংঘর্ষ খাদগুলোকে কেন্দ্র করে এই বলয়ের সৃষ্টি হয়েছিল। ক্যালরিস অববাহিকার প্রতিপাদস্থানসমূহে একটি বৃহৎ অঞ্চলের সৃষ্টি হয় যা স্বাভাবিকের চেয়ে আলাদা। এই পর্বতসমৃদ্ধ ভূমিখণ্ডটি এ কারণে "অলৌকিক ভূমিখণ্ড" নামে সুপরিচিত। এ ধরনের ভূমিরুপ সৃষ্টির কারণ হিসেবে একটি প্রকল্পে বলা হয়েছে, সংঘর্ষের সময় সৃষ্ট অভিঘাত তরঙ্গ সমগ্র গ্রহে ছড়িয়ে পড়ে এবং যখন তারা ক্যালরিস অববাহিকার প্রতিপাদস্থানসমূহে অভিমুখে মিলিত হয় (একে অন্যের সাথে ১৮০ ডিগ্রী কোণে, যেহেতু দুটি প্রতিপাদস্থান দুই বিপরীত বিন্দুতে থাকে), তখন এত উচ্চ চাপ প্রয়োগ করে যে গ্রহের পৃষ্ঠতলে ক্ষতের সৃষ্টি হয়। অন্য একটি প্রকল্পে প্রস্তাব করা হয়েছে, ইজেক্‌টাগুলো এই অববাহিকার প্রতিপাদস্থানসমূহে মিলিত হওয়ার ফলে এ ধরনের ভূমিরুপ সৃষ্টি হয়েছে।
thumb|right|বুধ গ্রহের উত্তর মেরুর রাডার চিত্র বুধ পৃষ্ঠের এত উচ্চ তাপমাত্রা দেখে মনে হতে পারে এতে বরফ থাকার কোন সম্ভাবনা নেই। কিন্তু আশ্চর্যজনক হলেও হলেও এটি সত্যি যে, বৃধ গ্রহে বরফ থাকতে পারে। মেরুর নিকটে অবস্থিত কিছু গভীর খাদের সমতলে সূর্য রশ্মি কখনও সরাসরি পৌঁছায় না। এতে সেখানকার তাপমাত্রা সবসময়ই পৃথিবীর গড় তাপমাত্রার চেয়ে কম থাকে। এতে বরফের সৃষ্টি হয়। পানি থেকে সৃষ্ট বরফ রাডারের সংকেতগুলোকে তীব্রভাবে প্রতিফলিত করে। এ কারণে বুধে বরফের অস্তিত্ব রাডার সংকেতের মাধ্যমে পর্যবেক্ষণ করা যায়। বুধ গ্রহের মেরুর সন্নিকটে অবস্থিত বরফ খণ্ড পৃথিবী থেকে প্রেরিত রাডার সংকেতকে প্রতিফলিত করেছে। এই প্রতিফলনের কারণ বরফ ছাড়া অন্য কিছুও হতে পারে। কিন্তু জ্যোতির্বিজ্ঞানীদের মতে এটি বরফ হওয়ার সম্ভাবনাই বেশি। বিশ্বাস করা হয় বরফাচ্ছাদিত অঞ্চলগুলোতে আবরণের পুরুত্ব মাত্র কয়েক মিটার এবং এই আচ্ছাদনে ১০১৪ – ১০১৫ কেজির মত বরফ রয়েছে। পৃথিবীর ও মঙ্গলের সাথে এর তুলনা করা যেতে পারে। পৃথিবীর এন্টার্কটিকায় বরফের পরিমাণ ৪ কেজি এবং মঙ্গলের দক্ষিণ মেরুতে বরফের পরিমাণ প্রায় ১০১৬ কেজি। বুধ গ্রহে বরফের উৎপত্তির কারণ সম্বন্ধে নির্দিষ্ট কিছু জানা যায়নি, তবে দুইটি সম্ভাবনা সবচেয়ে প্রকট: প্রথমত, গ্রহের অভ্যন্তরভাগ থেকে পানির outgassing এবং দ্বিতীয়ত, ধূমকেতুর সাথে সংঘর্ষের ফলে জমা হওয়া বস্তু।
আহলে বাইত বিশ্ববিদ্যালয়
আহলে বাইত বিশ্ববিদ্যালয় হলো একটি বেসরকারী ইরাকি বিশ্ববিদ্যালয়, যা ২০০৩ সালে ইরাকের কারবালায় মুহসিনুল কাযভিনি দ্বারা প্রতিষ্ঠিত হয়।
বিশ্ববিদ্যালয়টি প্রথমে একটি অপার্থিব বিশ্ববিদ্যালয় হিসেবে সূচনা করে, যা ২০০০ সালে আহলে বাইত আন্তর্জাতিক বিশ্ববিদ্যালয় হিসেবে ইন্টারনেটে উপস্থাপিত হয় এবং এটি ব্যবস্থাপনা, আইন, আরবি সাহিত্য এবং ইসলামি আইন শেখায়। যদিও বিশ্ববিদ্যালয়টি অপার্থিব ছিল, এটির লন্ডন, বৈরুত, কুয়েত, দামেস্ক এবং মানামার মতো বিভিন্ন শহরে দপ্তর ছিল, যেন ছাত্ররা তাদের পর্ব-মধ্য এবং সমাপনী পরীক্ষা দিতে যেতে পারে।
২০০৩ সালে ইরাক আক্রমণের পর, বিশ্ববিদ্যালয়ের প্রতিষ্ঠাতা ইরাকে ফিরে আসেন এবং কারবালায় বসতি স্থাপন করেন। সেখানে তিনি উচ্চ শিক্ষা মন্ত্রণালয়ের সাথে বিশ্ববিদ্যালয়টি প্রতিষ্ঠা করেন এবং এটি ২০০৪ সালে মন্ত্রী ড. আব্দুল রাজ্জাক আল-আসওয়াদের কাছ থেকে চুক্তি লাভ করে।
বিশ্ববিদ্যালয়টি তিনটি কলেজ নিয়ে শুরু হয়: আইন, ইসলামি বিজ্ঞান এবং কলা কলেজ। ২০০৭ সালে, মুহসিনুল কাযভিনি ইমাম হোসেনের মাজার থেকে ৪ কিলোমিটার দূরে কারবালার পুরনো বিনোদন পার্কের কাছে একটি ৭০০০ বর্গমিটারের জমি কিনেন। এর ফলে বিশ্ববিদ্যালয়টি আরও বিস্তৃত সম্প্রসারণের এবং আরও অনুষদ খোলার সুযোগ পায়।
বিশ্ববিদ্যালয়টি বৈজ্ঞানিক সংযমের পরিপ্রেক্ষিতে উন্নত দেশগুলোর মতো শিক্ষার স্তরকে উন্নীত করতে এবং কর্মক্ষমতায় উচ্চস্তর অর্জন ও আন্তর্জাতিক মানে পৌঁছানোর চেষ্টা করে৷ থাম্ব|262x262পিক্সেল| আহলে বাইত বিশ্ববিদ্যালয়, কারবালা, ইরাক
২২° বর্ণবলয়
থাম্ব|চাঁদের পাশে ২২° বর্ণবলয় থাম্ব|চাঁদের পাশে ২২° বর্ণবলয় (সান হোসে, ক্যালিফোর্নিয়া) ২২° বর্ণবলয় হলো এক ধরনের আলোকীয় ঘটনা। বরফ-স্ফটিকে আলোর ক্রিয়ার ফলে এই ধরনের বর্ণবলয়ের উদ্ভব হয়। সূর্য বা চাঁদের চারপাশে আনুমানিক ২২° আপাত ব্যাসার্ধ বিশিষ্ট এই বলয় বা চক্রের আবির্ভাব হয়। চাঁদের চারপাশে গঠিত হলে, একে চন্দ্র বলয়, মুন রিং বা শৈত্য বলয় (উইন্টার হ্যালো) বলা হয়। বায়ুমণ্ডলের ঘনীভূত ষড়ভুজাকার বরফ-স্ফটিকে সরাসরি আপতিত সূর্য বা চাঁদের আলো প্রতিসরিত হয়ে এ ধরনের বর্ণবলয় গঠন করে। বলয়গুলো আকারে বৃহৎ দেখাতে পারে। এর ব্যাসার্ধ প্রসারিত বাহুর দৈর্ঘ্যের প্রায় সমান। ২২° বর্ণবলয় প্রতি ১০০ দিনে একবার দেখা যেতে পারে; অর্থাৎ, প্রকৃতিতে রংধনুর চেয়েও এদের বেশি দেখা যায়।
গঠন
বাম|থাম্ব|ষড়ভুজাকার প্রিজমের ভেতর দিয়ে আলোর সবচেয়ে অনুকূল আলোকপথ, যার ফলে ন্যূনতম বিচ্যুতি ঘটে থাম্ব|upright= 0.65|মেঘ থেকে পর্যবেক্ষকের নিকট আলোর চলার পথ
সবচেয়ে সাধারণ বর্ণবলয় হওয়া সত্ত্বেও, ২২° বর্ণবলয়ের জন্য দায়ী বরফ-স্ফটিকের আকার ও ধরনের বিষয়ে মতপার্থক্য রয়েছে। ষড়ভুজাকার, এলোমেলোভাবে সজ্জিত বরফ-স্ফটিকের স্তম্ভ ইত্যাদিকে এই প্রাকৃতিক ঘটনার জন্য সবচেয়ে বেশি দায়ী করা হয়। তবে এ জাতীয় ব্যাখ্যায় সমস্যা রয়েছে। যেমন: বাতাসের গতিধর্মের কারণে স্ফটিকগুলো এলোমেলো না থেকে আনুভূমিকভাবে সজ্জিত হএয়ার প্রবণতা দেখায়। এছাড়া বুলেট-আকৃতির স্তম্ভাকার মেঘপুঞ্জের উপস্থিতি দ্বারা অনেক সময় এই ঘটনার বিকল্প ব্যাখ্যা দেওয়া হয়।
অনেক সময় সূর্য ও চাঁদের আশেপাশে করোনা নামক একধরনের আলোকীয় ঘটনাকে ২২° বর্ণবলয় বলে ভ্রম হয়। ২২° বর্ণবলয়ের চাইতে করোনা অনেক ছোট, কিন্তু অধিক বর্ণীল হয়ে থাকে। বরফ-স্ফটিকের বদলে পানির ফোঁটা থেকে করোনার উৎপত্তি হয়।
আবহাওয়ার সাথে সংশ্লিষ্টতা
লোকগাথা অনুযায়ী, চন্দ্রবলয়কে আসন্ন ঝড়ের সংকেত হিসেবে গণ্য করা হয়। অন্যান্য বরফঘটিত বর্ণবলয়ের মতো, আকাশে অলকমেঘ বা অলকস্তরী মেঘের উপস্থিতিতে ২২° বর্ণবলয় সৃষ্টি হয়। সাধারণত বড়সড় কোনো ঝড়ের কয়েকদিন পূর্বেই এই ধরনের মেঘ বাহিত হয়ে আসে। তবে, আবহাওয়ার সংশ্লিষ্ট পরিবর্তনের সময়ও এই ধরনের মেঘের আবির্ভাব হতে পারে। সেক্ষেত্রে, ২২° বর্ণবলয় থেকে খারাপ আবহাওয়ার পূর্বাভাস কার্যকর হয় না।
জাহাঙ্গীর খান (ক্রিকেটার)
ঘরোয়া প্রথম-শ্রেণীর ভারতীয় ক্রিকেটে উত্তর ভারত, পাঞ্জাব, দক্ষিণ পাঞ্জাব, পাঞ্জাব গভর্নর একাদশ ও মুসলিম দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, নিচেরসারিতে ডানহাতে ব্যাটিং করতেন জাহাঙ্গীর খান। ১৯৩০-এর দশকে ভারতের পক্ষে চারটি টেস্ট খেলেছিলেন। খেলায় তিনি যথেষ্ট ভূমিকা রাখেন। দেশ বিভাজনের পর পাকিস্তানের ক্রিকেটের উত্তরণে প্রশাসক ও দল নির্বাচকের ভূমিকায় অবতীর্ণ হয়েছিলেন।
শৈশবকাল
লাহোরের ইসলামিয়া কলেজ থেকে স্নাতক ডিগ্রী লাভ করেছিলেন তিনি। ছয় ফুটের অধিক উচ্চতার অধিকারী জাহাঙ্গীর খান মিডিয়াম পেস বোলিং করতেন। বিখ্যাত ক্রিকেট পরিবারে তার জন্ম। এ পরিবারেই বাকা জিলানী, ইমরান খান, জাভেদ বার্কি ও মজিদ খানের জন্ম হয়েছিল। তন্মধ্যে, মজিদ খান তার সন্তান ছিলেন। মজিদের পুত্র বাজীদ খান ২০০৫ সালে পাকিস্তানের পক্ষে খেলেছেন। এরফলে হ্যাডলি পরিবারের তিন প্রজন্মের ধারাবাহিক টেস্ট ক্রিকেটারের অংশগ্রহণের পর তার পরিবার দ্বিতীয় হবার মর্যাদা পায়। ভারতের পক্ষে টেস্ট ক্রিকেটে অংশগ্রহণকারী ড. মোহাম্মদ জাহাঙ্গীর খানের শ্যালক ছিলেন বাকা জিলানী। তন্মধ্যে, স্বীয় পুত্র মজিদ, ভাইপো জাভেদ বার্কি ও ইমরান খান পাকিস্তানের অধিনায়কত্ব করেছেন। তারা প্রত্যেকেই ব্লুধারী হয়েছিলেন। পিতার ন্যায় মজিদ কেমব্রিজে ও ভাইপোরা অক্সফোর্ডে অধ্যয়ন করেছিলেন। জ্যেষ্ঠ পুত্র আসাদও অক্সফোর্ড থেকে ব্লুধারী হন।
প্রথম-শ্রেণীর ক্রিকেট
মিডিয়াম-ফাস্ট বোলার ও আক্রমণধর্মী ডানহাতি ব্যাটসম্যান ছিলেন জাহাঙ্গীর খান। ১৯২৮-২৯ মৌসুম থেকে ১৯৫১-৫২ মৌসুম পর্যন্ত জাহাঙ্গীর খানের প্রথম-শ্রেণীর খেলোয়াড়ী জীবন চলমান ছিল। মার্চ, ১৯২৯ সালে লাহোরের লরেন্স গার্ডেন্সে দর্শনীয়ভাবে প্রথম-শ্রেণীর ক্রিকেটে সূচনা ঘটে। অভিষেক ঘটা প্রথম-শ্রেণীর খেলাতে ১০৮ রানের ইনিংস খেলেছিলেন তিনি। এরপর প্রথম ইনিংসে ২/২৫ ও দ্বিতীয় ইনিংসে ৭/৪২ নিলে মুসলিম দল ইনিংস ও ৮৮ রানের ব্যবধানে জয় পায়।
লাহোর প্রতিযোগিতার দ্বিতীয় খেলায় বোলিং উদ্বোধনে নেমে ইউরোপিয়ান্সের বিপক্ষে খেলায় দশ উইকেট পান। ৬/৪৯ ও ৪/৪৮ বোলিং পরিসংখ্যান গড়ে মুসলিম দলকে ইনিংস ও ৭৪ রানের জয়ে ভূমিকা রাখেন। ১৯২৯-৩০ মৌসুমে মুসলিমের সদস্যরূপে ইউরোপিয়ান্সের বিপক্ষে ব্যক্তিগত সেরা বোলিং পরিসংখ্যান ৮/৩৩ লাভ করেন।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্টে অংশগ্রহণ করার সুযোগ ঘটেছিল জাহাঙ্গীর খানের। ২৫ জুন, ১৯৩২ তারিখে লর্ডসে স্বাগতিক ইংল্যান্ডের বিপক্ষে টেস্ট ক্রিকেটে অভিষেক হয় তার। একই দলের বিপক্ষে ১৫ আগস্ট, ১৯৩৬ তারিখে ওভালে সর্বশেষ টেস্টে অংশগ্রহণ করেছিলেন।
১৯৩২ সালে লর্ডসে ভারতের পক্ষে স্বাগতিক ইংরেজ দলের বিপক্ষে সর্বপ্রথম টেস্ট খেলার জন্যে মনোনীত হন। ১৯৩২ সালে ইংল্যান্ড সফরে নিখিল ভারত দলটিতে লাল সিং, ফিরোজ পালিয়া, জাহাঙ্গীর খান, মোহাম্মদ নিসার, অমর সিং, বাহাদুর কাপাডিয়া, শঙ্কররাও গোদাম্বে, গুলাম মোহাম্মদ, জনার্দন নাভলে, সৈয়দ ওয়াজির আলী, সি. কে. নায়ডু, পোরবন্দরের মহারাজা, কেএস লিম্বডি, নাজির আলী, নাউমল জিউমল, সোরাবজি কোলা, নারিম্যান মার্শাল ছিলেন। সফরের শুরুতে গ্ল্যামারগনের বিপক্ষে ৫/১০০ ও অক্সফোর্ডের বিপক্ষে ৫/৮৯ পান। কেমব্রিজের বিপক্ষে ৬/১২৬ লাভ করেন।
টেস্ট ক্রিকেটে অভিষেক পর্বটি নাটকীয় না হলেও ঠিকই মনোযোগের কেন্দ্রবিন্দুতে ছিলেন। মোহাম্মদ নিসার ও অমর সিংকে যথাসাধ্য সহযোগিতা করেছিলেন। ১৯৩২ সালের লর্ডস টেস্টে ভারতের উদ্বোধনী টেস্ট খেলায় অংশ নেন। দ্বিতীয় ইনিংসে পার্সি হোমস, ফ্রাঙ্ক ওলি, ওয়ালি হ্যামন্ড ও এডি পেন্টার তার শিকারে পরিণত হয়েছিলেন। এ পর্যায়ে তিনি ৩০ ওভার বোলিং করে ৬০ রান দেন। তবে, প্রথম ইনিংসে তিনি কোন উইকেট পাননি। এ সফরের প্রথম-শ্রেণীর খেলায় অংশ নিয়ে ১৯.৪৭ গড়ে ৪৪৮ রান ও ২৯.০৫ গড়ে ৫৩ উইকেট পেয়েছিলেন। এ সময়ে তার বয়স ছিল ২২ বছর।
এ সফরের উল্লেখযোগ্য দিক ছিল ব্যাট হাতে লিভারপুলের খেলায় ৬৮ রান করেন। এ পর্যায়ে অমর সিংয়ের সাথে নবম উইকেট জুটিতে ৮০ মিনিটে ১২৫ রান তুলেন। চার টেস্টে ৫.৫৭ গড়ে ৩৯ রান ও ৬৩.৭৫ গড়ে চার উইকেট পান।
১৯৩৬ সালে ভারত দল ইংল্যান্ড গমন করে। সেখানে তিনি দলের সাথে যোগ দেন ও তিন টেস্টের সবকটিতেই অংশগ্রহণ করেছিলেন। কোন উইকেট পাননি ও দুই ইনিংসের মধ্যে ব্যাট হাতে লর্ডসে ১৩ রান তুলেন। ১৯৩৬ সালে খুব কমই ভূমিকা রেখেছিলেন। টেস্টের বাইরের খেলাগুলোয় ২১.৯০ গড়ে ৪০ উইকেট এবং ১৭.২৫ গড়ে ২৭৬ রান তুলেছিলেন।
কেমব্রিজে অন্তর্ভূক্তি
১৯৩২ সালের ইংল্যান্ড সফর শেষে ইংল্যান্ডে অবস্থান করেন। শরৎকালে কেমব্রিজে ভর্তি হন ও চার বছর একাদশ দলের অমূল্য সম্পদ হিসেবে বিবেচিত হয়েছিলেন। কেমব্রিজ বিশ্ববিদ্যালয় থেকে ডক্টরেট লাভ করেন। মিডল টেম্পল থেকে ফাইনাল বার পরীক্ষায় কৃতকার্য হন। ঐ সময়ে কেমব্রিজ বিশ্ববিদ্যালয় থেকে চারবার ব্লুধারী হন।
এছাড়াও দুইবার জেন্টলম্যান বনাম প্লেয়ার্সের মধ্যকার খেলায় অংশ নিয়েছিলেন। প্রথম বছর তিনি উইকেটশূন্য ছিলেন। ০/৭০ পান। প্লেয়ার্সের পক্ষে অ্যামিস ২০১, অ্যাশডাউন ১১৭ এবং আর. সি. রবার্টসন-গ্লাসগো ৩/২০৭ করলে দলটি ৫৫২/৮ করে ইনিংস ঘোষণায় চলে যায়। ১৯৩৪ সালে তুলনামূলকভাবে অধিক সফলতা পান। ১/৪৬ ও ৩/৯১ লাভ করেন। এ পর্যায়ে উভয় ইনিংসে হ্যামন্ড ও ওলি তার শিকারে পরিণত হয়েছিলেন। কেমব্রিজে থাকাকালে ১৯৩৩ ও ১৯৩৪ সালে জেন্টলম্যানের সদস্যরূপে খেলার জন্যে আমন্ত্রিত হন। ফোকস্টোনে প্লেয়ার্সের বিপক্ষে খেলেন। এছাড়াও, এমসিসির পক্ষে খেলেছিলেন।
১৯৩৩ থেকে ১৯৩৬ সাল পর্যন্ত লর্ডসে অক্সফোর্ডের বিপক্ষে খেলার সুযোগ পান। তন্মধ্যে, শেষ দুই বছরে কেমব্রিজের জয়ে ভূমিকা রাখেন। উভয় বর্ষেই ছয়টি করে উইকেট পেয়েছিলেন। গুরুত্বপূর্ণ বিষয় হচ্ছে বলের নিখুঁততা ও উদ্যমী মনোভাবের ফলে প্রতিপক্ষে ব্যাটসম্যানদেরকে দীর্ঘক্ষণ হতাশার কবলে ফেলে রাখতো।
১৯৩৩ সালে ইয়র্কশায়ারের বিপক্ষে এগারো উইকেট পেয়েছিলেন। ১৯৩৫ সালে ইন্ডিয়ান জিমখানার পক্ষে খেলেন। দুই মাসে ৭০ গড়ে ১৩৮০ রান তুলেছিলেন। ১৯৩৬ সালে ফেনার্সে কেমব্রিজের সদস্যরূপে নটিংহ্যামশায়ারের বিপক্ষে ব্যক্তিগত সেরা ১৩৩ রান তুলেন। কেমব্রিজে থাকাকালে চ্যাম্পিয়ন কাউন্টি ইয়র্কশায়ারের বিপক্ষে ব্যক্তিগত সেরা বোলিং পরিসংখ্যান ৭/৫৮ দাঁড় করান।
ভারতের ভদ্রলোকদের ক্লাবের তালিকা
ভারতে ভদ্রলোক ক্লাবগুলি অনেকগুলি ব্রিটিশদের দ্বারা আনা হয়েছিল, তবে কিছু ভারতের স্বাধীনতার পরে তৈরি করা হয়েছে মূলত সাম্রাজ্যের উত্তরাধিকার হিসাবে। এগুলি বেশিরভাগই শহরাঞ্চলে নির্মিত হয়েছিল, যেমন কলকাতা (আগের বানান কলকাতা) এবং মুম্বাই, যেখানে শিল্প শ্রমিকরা দীর্ঘ ঘন্টা কাজ করার পরে বিশ্রাম নিতেন।
জাহাঙ্গীর খান (ক্রিকেটার)
কেমব্রিজে অন্তর্ভূক্তি
৩ জুলাই, ১৯৩৬ তারিখে লর্ডসে মেরিলেবোন ক্রিকেট ক্লাবের বিপক্ষে খেলাকালীন এমসিসির বিপক্ষে বিশ্ববিদ্যালয় দলের সদস্যরূপে প্রতিপক্ষীয় টম পিয়ার্সকে লক্ষ্য করে বোলিং করছিলেন। ঐ সময় উড়ন্ত চড়ুই বলের আঘাতে মারা যায়। পরবর্তীতে ঐ মৃত পাখিটিকে খেলার বলসহ লর্ডসের এমসিসি যাদুঘরে প্রদর্শন করা হচ্ছে। এ চার বছরে ৩৯ খেলায় ২৪.৮১ গড়ে ১৫১৪ রান দুই সেঞ্চুরি সহযোগে করেন। বল হাতে ২৫.৪৭ গড়ে ১৩৪ উইকেট পান। ছয়বার পাঁচ-উইকেট ও খেলায় একবার দশ উইকেট পেয়েছিলেন।
ভারতের ভদ্রলোকদের ক্লাবের তালিকা
ক্লাবসমূহ
সংযোগ=//upload.wikimedia.org/wikipedia/commons/thumb/4/47/Bengal_United_Service_Club.jpg/220px-Bengal_United_Service_Club.jpg|ডান|থাম্ব| বেঙ্গল ইউনাইটেড সার্ভিস ক্লাব, ভারতের ভদ্রলোকের ক্লাবের তালিকা:
জাহাঙ্গীর খান (ক্রিকেটার)
স্ব-গৃহে প্রত্যাবর্তন
ভারত বিভাজনের পর ১৯৫১-৫২ মৌসুম থেকে ১৯৫৫-৫৬ মৌসুম পর্যন্ত পাঞ্জাবের প্রতিনিধিত্ব করেন। এ সময় তার বয়স ছিল ৪৬ বছর। ১১১টি প্রথম-শ্রেণীর খেলায় অংশ নিয়ে ২২.১২ গড়ে ৩৩১৯ রান করেছেন। তন্মধ্যে, চারটি শতরানের ইনিংস খেলেছিলেন। ২৫.০৬ গড়ে ৩২৮ উইকেট লাভ করাসহ ৭৯ ক্যাচ তালুবন্দী করেছেন। বারোবার পাঁচ-উইকেট ও দুইবার খেলায় দশ উইকেট পেয়েছিলেন।
১৯৩৯-৪০ থেকে ১৯৪১-৪২ মৌসুম পর্যন্ত দল নির্বাচকমণ্ডলীর সদস্য ছিলেন। ভারত বিভাজন হলে ১৯৪৭ সালে পাকিস্তানে চলে যান। এরপর তিনি পাকিস্তান দলের নির্বাচকমণ্ডলীর সদস্য হন। ১৯৬০-৬১ মৌসুমে পাকিস্তান দল নিয়ে ভারত গমন করেন।
ব্যক্তিগত জীবন
কলেজের অধ্যক্ষ ছিলেন ও অবসর গ্রহণের পূর্ব-পর্যন্ত পাকিস্তানের শিক্ষা অধিদপ্তরে কাজ করেছেন। ১৯৮৩ সালে জলন্ধরের গান্ধী স্টেডিয়ামে প্রথম টেস্ট খেলার আয়োজন উপলক্ষ্যে জাহাঙ্গীর খানকে খেলা উপভোগ করার জন্যে বিশেষভাবে আমন্ত্রণ জানানো হয়েছিল।
তরুণ বয়সে বর্শা নিক্ষেপে ভারতের শিরোপাধারী ছিলেন। ১৯৩২ সালের এএএ ও ১৯৩৪ সালে লন্ডনে অনুষ্ঠিত ব্রিটিশ এম্পায়ার গেমসে ভারতের প্রতিনিধিত্ব করেছিলেন।
২৩ জুলাই, ১৯৮৮ তারিখে পাঞ্জাবের লাহোরে ৭৮ বছর বয়সে দেহাবসান ঘটে জাহাঙ্গীর খানের। নিজ শহরে তাকে সমাহিত করা হয়েছিল। মৃত্যুকালীন ভারতের পক্ষে প্রথম টেস্ট খেলা সর্বশেষ জীবিত খেলোয়াড় ছিলেন। তার পুত্র মজিদ খান ও আসাদ জাহাঙ্গীর খান এবং নাতি বায়জিদ খান ক্রিকেট খেলার সাথে জড়িত।
ফেনী জেলা
ফেনী জেলা বাংলাদেশের দক্ষিণ-পূর্বাঞ্চলে অবস্থিত চট্টগ্রাম বিভাগের একটি প্রশাসনিক অঞ্চল। এটা একসময়ে বৃহত্তর নোয়াখালী জেলার অংশ ছিল ও তৎকালীন ত্রিপুরা জেলা(বর্তমান ত্রিপুরা রাজ্যের অংশ ছিল। ২০১১ সালের জনশুমারী অনুযায়ী, এর জনসংখ্যা ১৪৩৭৩৭১ জন, যা চট্টগ্রাম বিভাগের নবম জনবহুল জেলা হিসেবে পরিগণিত হয়েছে। ফেনীর প্রধান প্রশাসনিক কেন্দ্র হলো ফেনী শহর, যা ফেনী সদর উপজেলার মূখ্য প্রশাসনিক কেন্দ্র। এর প্রকৃত নাম শমশের নগর। ১৯৮৪ সালের ৬ ডিসেম্বর পর্যন্ত এটি এই নামে বৃহত্তর নোয়াখালী, কুমিল্লার (কিছু অংশ), চট্টগ্রাম জেলার (বাকি অংশ) উল্লেখযোগ্য মহকুমা ছিল। ফেনী বাংলাদেশের ৬৪তম জেলা। এর উপজেলা সংখ্যা ৬টি। সেগুলো হলো: সোনাগাজী, ফুলগাজী, পরশুরাম, দাগনভুঁইয়া, ছাগলনাইয়া এবং ফেনী সদর।
আয়তন
ফেনী জেলার মোট আয়তন ৯২৮.৩৪ বর্গ কিলোমিটার।
প্রশাসনিক অঞ্চল ও জনসংখ্যা
ফেনী জেলায় ৬টি উপজেলা, ৬টি থানা, ৫টি পৌরসভা, ৪৩টি ইউনিয়ন, ৫৬৪টি গ্রাম ও ৫৪০টি মৌজা রয়েছে।
অবস্থান ও সীমানা
বাংলাদেশের দক্ষিণ-পূর্বাংশে ২২°৪৪´ থেকে ২৩°১৭´ উত্তর অক্ষাংশ এবং ৯১°১৫´ থেকে ৯১°৩৫´ পূর্ব দ্রাঘিমাংশ জুড়ে ফেনী জেলার অবস্থান। রাজধানী ঢাকা থেকে এ জেলার দূরত্ব প্রায় ১৫১ কিলোমিটার এবং চট্টগ্রাম বিভাগীয় সদর থেকে প্রায় ৯৭ কিলোমিটার। এ জেলার উত্তরে কুমিল্লা জেলা ও ভারতের ত্রিপুরা, দক্ষিণে নোয়াখালী জেলা ও চট্টগ্রাম জেলা, পূর্বে ভারতের ত্রিপুরা, পশ্চিমে নোয়াখালী জেলা।
প্রতিষ্ঠাকাল
thumb|জেলা পরিষদ ভবন, ফেনী ১৯৮৪ সালে প্রশাসনিক পুনর্গঠনের মাধ্যমে যে সকল মহকুমাকে মানোন্নীত করে জেলায় রূপান্তর করা হয়েছিল ফেনী জেলা তার একটি। ১৯৮৪ সালের পূর্বে এটি নোয়াখালী জেলার একটি মহকুমা ছিল। এ মহকুমার গোড়াপত্তন হয় ১৮৭৫ খ্রিষ্টাব্দে মীরসরাই, ছাগলনাইয়া ও আমীরগাঁও এর সমন্বয়ে। প্রথম মহকুমা প্রশাসক ছিলেন কবি নবীনচন্দ্র সেন। ১৮৭৬ সালে মীরসরাইকে কর্তন করে চট্টগ্রাম জেলার অন্তর্ভুক্ত করা হয়। প্রথম মহকুমা সদর দপ্তর ছিল আমীরগাঁওয়ে। ১৮৭২ থেকে ১৮৭৪ সালের মধ্যে মোগল আমলের আমীরগাঁও থানা নদী ভাঙ্গনের ফলে ফেনী নদীর ঘাটের কাছাকাছি খাইয়ারাতে স্থানান্তরিত হয়। পরবর্তীতে এটি ফেনী থানা নামে পরিচিত হয়। অতঃপর ১৮৭৬ সালে নতুন মহকুমায় পতিত হলে খাইয়ারা থেকে থানা দপ্তরটি মহকুমা সদরে স্থানান্তরিত হয় ও নতুন মহকুমাটি ফেনী নামে পরিচিত হয়। পরবর্তীতে ১৮৮১ সালে তা ফেনী শহরে স্থানান্তরিত হয়।
নামকরণ
ফেনী নদীর নামানুসারে এ অঞ্চলের নাম রাখা হয়েছে ফেনী। মধ্যযুগে কবি-সাহিত্যিকদের লেখায় একটি বিশেষ নদীর স্রোতধারা ও ফেরী পারাপারের ঘাট হিসেবে ফনী শব্দের ব্যবহার পাওয়া যায়। পরবর্তীতে ষোড়শ শতাব্দীর সময়ে কবি কবীন্দ্র পরমেশ্বর পরাগলপুরের বর্ণনায় উল্লেখ করেন, ফনী নদীতে বেষ্টিত চারিধার, পূর্বে মহাগিরি পার নাই তার। এরপর সতের শতকে মির্জা নাথানের ফার্সী ভাষায় রচিত বাহরিস্তান-ই-গায়েবীতে ফনী শব্দটি পরিবর্তিত হয়ে ফেনী-তে পরিণত হয়।
সাধারণ ইতিহাস
দূর অতীতে এ অঞ্চল ছিল সাগরের অংশ, তবে উত্তর পূর্ব দিক ছিল পাহাড়িয়া অঞ্চলের পাদদেশ। ফেনীর পূর্ব দিকের রঘুনন্দন পাহাড় থেকে কাজিরবাগের পোড়ামাটি অঞ্চলে হয়ত আদিকালে শিকারী মানুষের প্রথম পদচিহ্ন পড়েছিল। এখানকার ছাগলনাইয়া গ্রামে ১৯৬৩ সালে একটা পুকুর খননকালে নব্য প্রস্তর যুগের মানুষের ব্যবহৃত একটা হাতিয়ার বা হাতকুড়াল পাওয়া গেছে। পণ্ডিতদের মতে ঐ হাতকুড়াল প্রায় পাঁচ হাজার বছরের পুরাতন।
বৃহত্তর নোয়াখালীর মধ্যে পূর্ব দিকের ফেনী অঞ্চলকে ভূ-খণ্ড হিসেবে অধিকতর প্রাচীন বলে পণ্ডিতগণ মত প্রকাশ করেছেন। ফেনীর পূর্বভাগের ছাগলনাইয়া উপজেলার শিলুয়া গ্রামে রয়েছে এক প্রাচীন ঐতিহাসিক শিলামূর্তির ধ্বংসাবশেষ। প্রকাশ শিলামূর্তির অবস্থানের কারণে স্থানটি শিলুয়া বা শিল্লা নামে পরিচিত হয়েছে। প্রাচীন কালে হয়ত এখানে বৌদ্ধ ধর্ম ও কৃষ্টির বিকাশ ঘটেছিল।
ড. আহমদ শরীফ চট্টগ্রামের ইতিকথায় বলেছেন, প্রাচীনকালে আধুনিক ফেনী অঞ্চল ছাড়া নোয়াখালীর বেশির ভাগ ছিল নিম্ন জলাভূমি। তখন ভুলুয়া (নোয়াখালীর আদি নাম) ও জুগিদিয়া (ফেনী নদীর সাগর সঙ্গমে অবস্থিত) ছিল দ্বীপের মতো। ছাগলনাইয়া নামকরণ সম্পর্কে কেউ কেউ বলেন যে, ইংরেজ আমলের শুরুতে সাগর (Shagor) শব্দটি ভুল ক্রমে ছাগল (Chagol) নামে লিপিবদ্ধ হয়েছিল। তাই ছাগল নাইয়া শব্দটি প্রচলিত হয়ে ওঠে। উল্লেখ্য ইংরেজ আমলের পূর্বে কোন পুঁথি পত্রে ছাগল নাইয়া নামের কোন স্থানের নাম পাওয়া যায় না।
ফেনী নদীর তীরে রঘুনন্দন পাহাড়ের পাদদেশে অষ্টাদশ শতাব্দীর মধ্যভাগে বীর বাঙ্গালী শমসের গাজীর রাজধানী ছিল। তিনি এখান থেকে যুদ্ধাভিযানে গিয়ে রৌশনাবাদ ও ত্রিপুরা রাজ্য জয় করেন। তিনি চম্পক নগরের একাংশের নামকরণ করেছিলেন জগন্নাথ সোনাপুর।
মুক্তিযুদ্ধের ঘটনাবলি
thumb|250px|ফেনীর শহীদ মুক্তিযোদ্ধাদের স্মৃতিস্তম্ভ
পার্শ্ববর্তী দেশ ভারতের সাথে তিন দিক থেকে ফেনীর রয়েছে সীমান্ত।
১মার্চ জাতীয় পরিষদের অধিবেশন স্থগিত ঘোষণার সাথে সাথে সারা দেশের মতো ফেনীও ফুঁসে ওঠে । বঙ্গবন্ধুর ৭ই মার্চের ভাষণের পরপরই ফেনীতে শুরু হয়ে যায় মুক্তিযুদ্ধের প্রস্তুতি গ্রহণের কাজ। জননেতা খাজা আহমদ ও জননেতা মালেক সাহেবের নেতৃত্বে গঠিত হয় ২টি সংগ্রাম কমিটি। একটি আওয়ামী লীগ সংগ্রাম কমিটি ও অপরটি যুব ও ছাত্র সংগ্রাম কমিটি। ন্যাপ ও ছাত্র ইউনিয়নের উদ্যোগে একটি সংগ্রাম কমিটি গঠিত হয় যা পরবর্তীতে সর্বদলীয় সংগ্রাম কমিটির অন্তর্ভুক্ত হয়ে একত্রে কাজ করে। এরই ধারাবাহিকতায় জননেতা খাজা আহমদের নেতৃত্বে ১৯৭১ সালের ২৪ মার্চ সকাল থেকে ফেনীর পূর্বউকিল পাড়াসহ হাজী মনির উদ্দিন সওদাগর বাড়ির রফিকুল হকের বাসায় কর্মনির্ধারণী বৈঠকে ১১ জন সংগঠক পবিত্র কুরআন ছুঁয়ে স্বাধীনতা আন্দোলন ও মুক্তিযুদ্ধের প্রয়োজনে আত্মোৎসর্গের শপথ নেন । মূলত ঐদিন থেকেই শুরু হয় ফেনীর মুক্তিযুদ্ধের পথচলা। যুব ও ছাত্র সংগ্রাম কমিটিতে ছিলেন জয়নাল হাজারী, জয়নাল আবেদীন(ভিপি জয়নাল), কমান্ডার মুর্তজা ভূঁইয়া, আব্দুল  মোতালেব (কমান্ডার), জহির উদ্দিন বাবর, হাফেজ আহমদ, নূর মোহম্মদ হাজারী, জাফর উল্ল্যাহ খান, খোন্দকার মোজাম্মেল, মোহাম্মদ মুছা, কাজী নূরুন নবী সহ আরো কয়েক জন।
ফেনী সীমান্তে মুক্তিযুদ্ধের বেশ কয়েকটি যুদ্ধ হয়। এর মধ্যে শুভপুর ও বিলোনিয়া যুদ্ধ অন্যতম। তৎকালীন আওয়ামী লীগের নেতা ফেনী মুক্তিযুদ্ধের সংগঠক আব্দুল মালেক (যুদ্ধকালীন সময়ে বি এল এফ এর প্রেসিডেন্ট) ও খাজা আহমদের নেতৃত্বে ফেনীর মুক্তিযোদ্ধারা দেরাদুন ও চোত্তাখোলায় প্রশিক্ষণ নিয়ে মুক্তিযুদ্ধে অংশ নেয়। মুক্তিযুদ্ধকালীন সাব-সেক্টর কমান্ডার জাফর ইমামের নেতৃত্বে বিলোনিয়া যুদ্ধ একটি অনন্য রক্তক্ষয়ী যুদ্ধ হিসেবে ইতিহাসে স্থান করে নিয়েছে।
৬ ডিসেম্বর ফেনী জেলার বীর মুক্তিযোদ্ধারা পাক হানাদার বাহিনীকে পরাজিত করে ফেনীকে মুক্ত করেন। প্রতি বছর ৬ ডিসেম্বর দিনটিকে ফেনী জেলাবাসী ফেনী মুক্ত দিবস হিসেবে পালন করে। মুক্তিযুদ্ধে অসামান্য বীরত্বের জন্য ফেনীর ৩১ জন মুক্তিযোদ্ধাকে রাষ্ট্রীয় খেতাব দেওয়া হয়। খেতাব প্রাপ্ত মুক্তিযোদ্ধাদের মধ্যে ৪ জন বীর উত্তম, ৭ জন বীর বিক্রম এবং ২০ জন বীর প্রতীক খেতাবে ভূষিত হন।
শিক্ষা ব্যবস্থা
ফেনী জেলার সাক্ষরতার হার ৫৯.৬০%। এ জেলায় রয়েছে:
অর্থনীতি
জেলার মানুষের প্রধান পেশা কৃষি ও প্রবাসী। এ জেলার অর্থনীতি- কৃষি ২১%, অকৃষি শ্রমিক ২.৫৭%, শিল্প ৩৫%, ব্যবসা-বাণিজ্য ১৫.৯৮%, পরিবহন ও যোগাযোগ ৪.৬৬%, নির্মাণ ১.৮%, ধর্মীয় সেবা ০.৪৩%, ভাড়া এবং রেমিট্যান্স ১১.৪৩% এবং অন্যান্য ১২.১৯%। এই জেলায় দুটি শিল্প এলাকা রয়েছে। মোট বৃহৎ শিল্পের সংখ্যা ৪টি তার মধ্যে একটি স্টার লাইন গ্রুপ, মাঝারি শিল্প ১৪টি, ক্ষুদ্র শিল্প ৮২৬টি এবং কুটির শিল্প ৩৪১৯টি। ফেনী সদর এলাকার ধালিয়া ইউনিয়নে একটি গ্যাসক্ষেত্র আছে‌। কৃষি জমির পরিমাণ ৭৫,৯২২ হেক্টর এবং আবাদি জমির পরিমাণ ৭৪,৭২০ হেক্টর।
যোগাযোগ ব্যবস্থা
ফেনী জেলায় যোগাযোগের প্রধান সড়ক ঢাকা-চট্টগ্রাম মহাসড়ক ও ফেনী-নোয়াখালী মহাসড়ক। সব ধরনের যানবাহনে যোগাযোগ করা যায়। এছাড়া এ জেলায় রেল যোগাযোগ ব্যবস্থাও রয়েছে।
স্বাস্থ্য
ফেনী জেলায় ২৫০ শয্যা বিশিষ্ট ১টি আধুনিক হাসপাতাল, ৫০ শয্যা বিশিষ্ট ২টি উপজেলা স্বাস্থ্য কমপেক্স, ৩১ শয্যা বিশিষ্ট ৩টি উপজেলা স্বাস্থ্য কমপেক্স,১০ শয্যা বিশিষ্ট ১টি হাসপাতাল(মঙ্গলকান্দি), ১টি হার্ট ফাউন্ডেশন হাসপাতাল, ১টি ডায়াবেটিক হাসপাতাল, ১টি বক্ষ ব্যাধি ক্লিনিক, ১টি ট্রমা সেন্টার, ১টি মা ও শিশু কল্যাণ কেন্দ্র, ১টি নার্সিং ট্রেনিং ইনস্টিটিউট, ১৯টি ইউনিয়ন উপ-স্বাস্থ্য কেন্দ্র, ৩৩টি ইউনিয়ন পরিবার কল্যাণ কেন্দ্র এবং ১১৪টি কমিউনিটি ক্লিনিক রয়েছে।
নদ-নদী
ফেনী জেলার প্রধান প্রধান নদীগুলো হল ফেনী নদী, মুহুরী নদী, ছোট ফেনী নদী, কহুয়া নদী, সিলোনিয়া নদী এবং কালিদাস পাহালিয়া নদী।
সমকামী পুরুষ, নারী ও উভকামী ব্যক্তিদের তালিকা
পৃথিবীজুড়ে বিখ্যাত ব্যক্তি যারা গে, লেসবিয়ান অথবা উভকামী; তাদের নিয়ে এটি একটি আংশিক তালিকা। যেসব বিখ্যাত ব্যক্তিকে নিয়ে গুজব ছড়ানো হয়েছে, তারা সমকামী অথবা উভকামী হতে পারেন; তাদেরকে এখানে অন্তর্ভুক্ত করা হয় নি। যৌন অভিমুখিতার ঐতিহাসিক পাঠ এবং সংজ্ঞা সময়ে সময়ে পরিবর্তিত হয়েছে। উদাহরণস্বরুপ; ২০ শতকের মধ্যভাগের পুর্ব পর্যন্ত "গে" শব্দটি যৌন অভিমুখিতাকে ব্যাখ্যা করতে ব্যবহৃত হয় নি। ১৯ শতকের মধ্যভাগে বিভিন্ন ধরনের শ্রেণিবিন্যাস করে যৌন অভিমুখিতাকে বর্ণনা করা হত এবং গবেষকরা কখনো কখনো একে নেতিবাচক বা বিচ্যুত (divergent) করে দেওয়া অর্থেই ব্যবহার করতেন। বেশকিছু গবেষণা থেকে দেখানো হয়েছে, যৌন অভিমুখিতা নিয়ে যতগুলো গবেষণা হয়েছে, তার বেশিরভাগই যৌন অভিমুখিতাকে সংজ্ঞায়িত করতে ব্যর্থ হয়েছে; ফলে বিভিন্ন ধরনের ভিন্ন ভিন্ন গবেষণালব্ধ ফলাফলের মধ্যে সামঞ্জস্য তৈরীতে তা ব্যর্থ হয়েছে।
পাশ্চাত্যের মানুষদের যাদের এ তালিকায় অন্তর্ভুক্ত করা হয়েছে; তাদের সমকামিতার প্রতি সামাজিক দৃষ্টিভঙ্গী প্রতিভাত হয়েছে। পিউ রিসার্চ সেন্টারের' ২০০৩ সালের গ্লোবাল এটিটিউড পরিসংখ্যান থেকে দেখা গিয়েছে; "আফ্রিকা এবং মধ্যপ্রাচ্যের মানুষরা কঠোরভাবে সমকামী বিরুদ্ধ। কিন্তু ল্যাটিন আমেরিকার বেশিরভাগ অংশ, যেমনঃ মেক্সিকো, আর্জেন্টিনা, বলিভিয়া এবং ব্রাজিলের মত দেশগুলোতে সমকামিতার প্রতি উচ্চহারে সহানুভুতিশীল অবস্থা দেখা যায়। ইউরোপের পশ্চিম এবং পুর্বে এই ইস্যুতে বিভক্ত। প্রত্যেক পশ্চিমা ইউরোপের বেশিরভাগই জরিপে মত দিয়েছে, সমকামিতামে সামাজিকভাবে স্বীকার করে নিতে হবে। যখন বেশিরভাগ রাশিয়ান, পোল এবং ইউক্রেনীয়রা এর বিরুদ্ধে মত দিয়েছে। মার্কিনীরাও বিভক্ত- অল্প একটু বেশি মার্কিনী (৫১ শতাংশ) বিশ্বাস করে সমকামিতা স্বীকার করে নেওয়া উচিত এবং ৪২ শতাংশ মনে করে এর বিরোধিতা করা উচিত।"
ইংরেজিতে শেষ নাম A হিসেবে এই তালিকা করা হয়েছে, বাংলাতে এইক্ষেত্রে আপাতত শুধু তালিকা করা হয়েছে। ক্রমানুযায়ী পরবর্তীতে সাজানো হবে।
তথ্যসূত্র
Spisak poznatih LGBT osoba/B-E
বিভূতিভূষণ সরকার (বিপ্লবী ও শিল্পোদ্যোগী)
'বিভূতিভূষণ সরকার' (২ মে ১৯১৭ - ২২ জানুয়ারি ১৯৭২) একজন ব্রিটিশ বিরোধী স্বাধীনতা সংগ্রামী এবং শিল্পোদ্যোগী। তিনি কৃষ্ণা গ্লাস ওয়ার্কস শিল্পসংস্থার প্রতিষ্ঠাতা।
বিভূতিভূষণ সরকার ১৯১৭ সালের ২ মে চট্টগ্রামের রাউজান থানার চিকদাইর গ্রামে জন্মগ্রহণ করেন।
১৯৩০ খ্রিষ্টাব্দে মাস্টারদা সূর্য সেনের নেতৃত্বে চট্টগ্রাম বিপ্লব সংগঠিত হয়। বিভূতিভূষণের তখন মাত্র ১৩ বছর বয়স। কিন্তু এই বয়সেই তিনি বিপ্লবী দলের সঙ্গে যুক্ত হয়ে যান। চট্টগ্রাম অস্ত্রাগার লুন্ঠনের সঙ্গে যুক্ত বিপ্লবীদের সাথে যোগাযোগের কারণে তিনি চট্টগ্রাম অস্ত্রাগার আক্রমণ মামলায় অভিযুক্ত হয়ে গ্রেপ্তার হন। তিনি সাজাপ্রাপ্ত হয়ে বার্মার আকিয়াব প্রদেশের থারওয়াডি জেলে বন্দী হন। কারাগার থেকে তিনি আসন্ন ম্যাট্রিক পরীক্ষার প্রস্ততি নিতে চেয়েছিলেন কিন্তু কর্তৃপক্ষ কারাগারে তাকে পড়াশোনার সুযোগ দানে অস্বীকার করলে তিনি প্রতিবাদ করেন। ম্যাট্রিক পরীক্ষার দুই মাস আগে তিনি জেল থেকে ছাড়া পেয়ে পরীক্ষা দিয়ে কৃতিত্বের সাথে উত্তীর্ণ হন। তিনি এরপর আইএসসি পরীক্ষায় দ্বিতীয়, বিএসসি পরীক্ষায় প্রথম শ্রেনীতে প্রথম এবং এমএসসিতে প্রথম শ্রেনীতে দ্বিতীয় স্থান অধিকার করেন। তিনি আইসিএস পরীক্ষার জন্য মনোনীত হন কিন্তু বিপ্লবী রাজনীতির সঙ্গে যোগ থাকার জন্য তাকে ব্রিটিশ সরকার পরীক্ষায় বসার অনুমতি দেয়নি।
এরপর বিভূতিভূষণ সরকার শিল্পোদ্যোগী হিসাবে নিজেকে প্রতিষ্ঠিত করার সিদ্ধান্ত নেন। তিনি চট্টগ্রাম থেকে কলকাতায় চলে আসেন এবং দক্ষিণ কলকাতার একজন বিখ্যাত ডাক্তারের কন্যা কৃষ্ণাকে বিবাহ করেন।
বিভূতিভূষণ সরকার দুই পুত্র এবং এক কন্যার পিতা। তার এক পুত্র ডাঃ কুনাল সরকার প্রতিষ্ঠিত হৃৎপিণ্ড শল্যচিকিৎসক।
১৮৬৬
১৮৬৬ গ্রেগরীয় বর্ষপঞ্জির একটি সাধারণ বছর।
পানিকলা
পানিকলা (বৈজ্ঞানিক নাম: Ottelia alismoides, duck lettuce ) এশিয়া ও উত্তর অস্ট্রেলিয়ার স্থানীয় একটি জলজ উদ্ভিদ প্রজাতি।
শিউলিবাড়ি
শিউলিবাড়ি হল একটি জনপ্রিয় বাংলা চলচ্চিত্র যা পরিচালনা করেন পীযূষ বোস। এই চলচ্চিত্রটি ১৯৬২ সালে মুভিটক প্রাঃ লিঃ ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন অরুন্ধতী দেবী। এই চলচ্চিত্রটির মুখ্য চরিত্রে অভিনয় করেন উত্তম কুমার, অরুন্ধতী দেবী, ছবি বিশ্বাস, তরুণ কুমার।
ইসহাক ইবনে ইবরাহিম আল-মুসআবি
আবুল হুসাইন ইসহাক ইবনে ইবরাহিম (أبو الحسين إسحاق بن إبراهيم, মৃত্যু জুলাই ৮৫০) ছিলেন ৯ম শতাব্দীতে আব্বাসীয় খিলাফতের একজন কর্মকর্তা। তিনি তাহিরি রাজবংশের সদস্য ছিলেন। খলিফা আল-মামুন, আল-মুতাসিম, আল-ওয়াসিক ও আল-মুতাওয়াক্কিলের শাসনামলে তিনি একজন গুরুত্বপূর্ণ ব্যক্তিত্ব ছিলেন। তার মৃত্যুর পর কিছুকাল তার পুত্রদের হাতে ছিল। পরে তা মুহাম্মদ ইবনে আবদুল্লাহ ইবনে তাহিরকে অর্পণ করা হয়।
শ্যামগঞ্জ জংশন রেলওয়ে স্টেশন
শ্যামগঞ্জ জংশন রেলওয়ে স্টেশন বাংলাদেশের ময়মনসিংহ বিভাগের ময়মনসিংহ জেলার গৌরীপুর উপজেলায় অবস্থিত একটি রেলওয়ে স্টেশন।
ইতিহাস
১৯১২-১৯১৮ সালের মধ্যে ময়মনসিংহ-ভৈরববাজার রেলওয়ে কোম্পানি ময়মনসিংহ-গৌরীপুর, গৌরীপুর-নেত্রকোণা-মোহনগঞ্জ, শ্যামগঞ্জ-জারিয়া ঝাঞ্চাইল, গৌরীপুর-ভৈরববাজার রেললাইন স্থাপন করে। এসময় শ্যামগঞ্জ জংশন রেলওয়ে স্টেশন তৈরি করা হয়। এই শাখাগুলি ১৯৪৮-৪৯ সালের মধ্যে সরকার অধিগ্রহণ করে।
পরিষেবা
শ্যামগঞ্জ জংশন রেলওয়ে স্টেশন চলাচলকারী ট্রেনের তালিকা নিম্নে দেওয়া হলো:
পঞ্চম বাহিনী
থাম্ব|দ্বিতীয় বিশ্বযুদ্ধের সময় পঞ্চম বাহিনীদেরকে নিন্দা করে যুক্তরাষ্ট্রের ছাপা পোস্টার। যখন কোন গোষ্ঠী,দল কিংবা উপদল কোন সংগঠন কিংবা প্রতিষ্ঠানের অভ্যন্তরে থেকে গোপনে প্রতিষ্ঠান বিরোধী কার্যক্রম পরিচালনা করে তখন সেই গোষ্ঠী,দল কিংবা উপদল কে পঞ্চম বাহিনী বলা হয়।
ব্যুৎপত্তি
স্পেনের একজন জাতীয়তাবাদী জেনারেল, এমিলিও মোলা ১৯৩৬ সালে এক রেডিও ভাষনে এই বিভাষাটি প্রথম ব্যবহার করেন। স্পেনে তখন রিপাবলিক ও জাতীয়তাবাদীদের মধ্যে গৃহযুদ্ধ(১৯৩৬-৩৯) চলছিল।১৯৩৬ সালে যখন এমিলিও মোলার নেতৃত্বে জাতীয়তাবাদী সৈনিকরা মাদ্রিদ অভিমুখে অগ্রসর হয় তখন তিনি এক রেডিও ভাষণে ঘোষণা করেন, তাঁদের চারটি সৈন্য বাহিনী মাদ্রিদের দিকে এগুচ্ছে এবং 'পঞ্চম বাহিনী' মাদ্রিদের অভ্যন্তরে থেকেই রিপাবলিকান সরকারের বিরুদ্ধে কাজ করছে। মাদ্রিদে যখন বোমা বর্ষন চলছিল তখন আর্নেস্ত হেমিংওয়ে তাঁর জীবনের একমাত্র নাটকটি রচনা করেন। তিনি এই নাটকের শিরোনামে 'পঞ্চম কলাম' বিভাষাটি ব্যবহার করেন। ১৯৩৮ সালে প্রকাশিত তাঁর পঞ্চম বাহিনী ও প্রথম উনপঞ্চাশ গল্প বইয়ে নাটকটি অন্তর্ভুক্ত হয়।
গৃহযুদ্ধের শুরুর দিকেই রিপাবলিকান সরকার পুলিশ,সেনাবাহিনী ও মাদ্রিদের রক্ষনশীল মধ্যবিত্ত সমাজে জাতীয়তাবাদীদের প্রতি সন্দেহভাজন সহানুভূতিশীলদের বিরুদ্ধে 'শুদ্ধি অভুযান' চালায়। একারণে সন্দেহভাজন পঞ্চম বাহিনী খুব একটা কার্যকর হয় নি। তীব্র আক্রমণের মুখেও ১৯৩৯ সালের আগে মাদ্রিদের পতন হয় নি। তথাপি, বিভাষাটি চালু হয়ে যায়।
ব্যবহার
বর্তমানে এই শব্দটির দ্বারা সধারণত এমন বিশ্বাসঘাতকদের বোঝানো হয়ে থাকে,যারা স্বীয় রাষ্ট্রের বিরুদ্ধে রাষ্ট্রের শত্রুদের স্বার্থে কাজ করে।
রাবাআ আল-আদাওইয়া মসজিদ
রাবাআ আল-আদাওইয়া মসজিদ (مسجد رابعة العدوية, ), (এছাড়াও রাবিয়া আল-আদাওইয়া, রাবাআ এল-আদাওইয়া অথবা রাবাআ এল-আদাওয়েয়া রূপেও প্রতিবর্ণীকৃত করা হয়) হচ্ছে মিসরের পূর্ব কায়রোর নসর সিটি জেলার উত্তর প্রান্তে অবস্থিত একটি মসজিদ। ৮ম শতাব্দীর প্রখ্যাত সুফি সাধিকা রাবেয়া বসরী বা রাবিয়া আল-আদাওইয়ার নামানুসারে মসজিদটির নামকরণ করা হয়।
আংশিকভাবে কায়রোর পূর্ব কবরস্থানের নিকটবর্তী হওয়ার কারণে এই মসজিদে আনোয়ার সাদাত ও মামুন আল-হুদায়বি সহ বেশ কয়েকজন উচ্চপর্যায়ের ব্যক্তির জানাজা অনুষ্ঠিত হয়েছে।
২০১৩ সালের জুলাইয়ে মিশরীয় জেনারেল এবং প্রতিরক্ষা মন্ত্রী আবদেল ফাত্তাহ আল-সিসি সামরিক অভ্যুত্থানের মাধ্যমে মিশরের প্রথম গণতান্ত্রিক ভাবে নির্বাচিত রাষ্ট্রপতি মুহাম্মাদ মুরসিকে ক্ষমতা থেকে অপসারণ করার পর রাবাআ আল-আদাওইয়া মসজিদ এবং সংলগ্ন রাবাআ স্কয়ার মুহাম্মাদ মুরসির সমর্থকদের বিক্ষোভের কেন্দ্রেস্থলে পরিণত হয়।
পূর্ণেন্দু দস্তিদার
পূর্ণেন্দু দস্তিদার (২০শে জুন, ১৯০৯ — ৯ মে, ১৯৭১ ) একজন বাঙালি  সশস্ত্র বিপ্লববাদী, রাজনীতিবিদ ও সাহিত্যিক।